Stoltenberg gir en milliard dollar til regnskogen i Brasil

16. sep. 2008 14:30 Sist oppdatert 21. oktober 2011

Jens Stoltenberg vil gi én milliard dollar frem til 2015 til bevaring av regnskogen i Amazonas. BJØRN SIGURDSØN/ SCANPIX

Vi er beredt til å gi mer dersom dette lykkes, sier Stoltenberg.

Les også:

På sin

Les også - Må betale milliarder for ny klima-avtale

annonserte statsminister Jens Stoltenberg i dag at regjeringen vil bidra med inntil én milliard dollar, eller nesten 5,8 milliarder kroner, til bevaring av regnskogen i Brasil.

Beløpet vil fordeles utover mot 2015, og vil gå til president Lula da Silvas nyopprettede Amazonas-fond. Ifølge Stoltenberg er størrelsen på bidraget avhengig av hvor godt brasilianerne lykkes med å redusere avskogningen.

— Dette er den raskeste og mest effektive måten å redusere klimagassutslippene på. Vi er beredt på å gi mer hvis dette blir vellykket, sier Stoltenberg langt inne i Amazonasjungelen i Brasil.

Stoltenberg setter imidlertid strenge krav til utbetalingene.

— Ikke en krone betales uten at det dokumenteres at det fører til redusert avskogning, sier han.

Norge er den første bidragsyteren til Lulas nyopprettede Amazonas-fond, og avtalen signeres når Stoltenberg møter Lula senere i dag.

Avskogingen står for hele 20 prosent av menneskenes CO2-utslipp. Brasil er verdens fjerde største CO2-forurenser, og hele 75 prosent av landets utslipp kommer fra avskoging, som det siste året igjen har skutt kraftig fart.

— Tiltak mot avskogning kan gi den største, raskeste og billigste reduksjonen av utslipp av klimagasser. Norge må redusere egne utslipp, men vi må også bidra til reduksjoner andre steder i verden, sier Stoltenberg.

Regjeringen lovet verden under klimakonferansen på Bali i desember 2007 å bidra med opptil tre milliarder kroner i året for å redusere avskogning.

— Dette er svært gledelig og et veldig viktig tiltak for å få ned de globale CO2 utslippene, sier leder Lars Haltbrekken, i Norges Naturvernforbund.

– Ifølge FNs klimapanel må verdens utslipp nå sin topp senest i 2015 for deretter å reduseres kraftig. Norges bidrag for å stanse avskogingen vil være viktige for å oppnå de raske reduksjonene som er nødvendig, sier han.

Vi videreutvikler våre artikler.

Hjelp oss å forbedre, gi din tilbakemelding. Gi tilbakemelding